ઝાલાવાડમાં તા. ૧૫ જુનથી ખેતી પાક અને અન્ય જરૂરીયાત માટે વરસાદનું આગમન જરૂરી મનાય છે. પરંતુ અંદાજે અઠવાડીયું વીતી જવા છતાં વરસાદના ક્યાંય વાવડ ન સંભળાતા વાદળો મંડરાયા છે. ઝાલાવાડમાં બીટી કપાસ અને અન્ય ખેતી પાકનું પ્રિ-મોન્સૂન વાવેતર પૂરજોશમાં ચાલી રહ્યુ છે. પરંતુ વરસાદ ખેંચાતા બીટી કપાસ અને અન્ય પ્રિ-મોન્સૂન વાવેતરમાં ખેડૂતોએ બ્રેક મારી છે. તો બીજી તરફ કેનાલો ડૂકતા આગોતરુ વાવેતર થયુ નથી.